  Туспуктэм: Григорий Фомин Майя Бывальцева 5-тӥ куарусёнэ Ижысь кар думалэн сизьыметӥ ӧтчамезлэн азьвыл чакламтэ 27-тӥ сессияз карлы тӧроез бырйизы. Нырысь ик кандидатъёс - карлэн тӧроез интые канджидатъёсты быръёнъя конкурс ӧриез азьвыл ортчем Александр Бадица но Дмитрий Чистяков - карез азинтонъя программаосыныз тодматӥзы. Депутатъёс асьсэлэсь юанъёссэс сизёнъёссэс веразы.  Собере кандидатъёс понна лушкем куара сётон ортчиз.  Дмитрий Чистяков понна 31 депутатъёс куразэс сётӥзы, та дырозь со кар администрацилэн тӧроезлэн мерлыко политикая воштӥсезлэсь ужзэ быдэсъясь вал. Александр Бадицалы (Ижысь мер палаталэн тӧроез - ред.)   адями дурбасьтӥз. ВАТСАН Чистяков Дмитрий Александрович вордскиз Ижкарын 11-тӥ куартолэзе 1972-тӥ арын. Дышетскемез вылӥ. 2004-тӥ арын Правоя «ТИСБИ» академиез «Юриспруденция» ӧръя йылпумъяз, 2017-тӥ арын – Росси азьмурт бордын ужась калык возёсъя но кун службая росси академиез «Государственное и муниципальное управление» ӧръя. 1992-1993 аръёсы – Россиысь Ожгар Кужымъёсын служба, младшой сержант званиен демобилизовать каремын; 1994-2003 аръёсы – Россиысь Центробанклэн Удмуртиысь Йӧскалык банкысьтыз инкассацияя элькун управлениын инкассаторысен кутскыса, инкассацилэн Ижысь участокезлэн кивалтӥсез дорозь; 2003-2017 аръёсы – федерал банкъёсын ёзэтлэн кивалтӥсез, филиаллэн кивалтӥсез; 2015-2017 аръёсы жысь кар думалэн куатетӥ отчамезлэн депутатэз вал. 2017-тӥ арын 27-тӥ шуркынмонэ Дмитрий Чистяков Ижкар тӧролэн мерлыко политикая воштӥсез луиз. 2023-тӥ арын 1-тӥ инвожоысен – Ижкар администрацилэн тӧроезлэн мерлыко политикая воштӥсезлэсь ужзэ быдэсъясь. Тегъёс: Ижкар быръёнъёс ДмитрийЧистяков Удмуртия  